Atlantin pintalämpötilan noustessa yli 26 asteeseen
olosuhteet ovat ihanteelliset hurrikaanille.
Länsituulet lisäävät veden tiivistymistä
muodostaen cumuluspilviä, jotka alkavat pyöriä.
Syyskuun 7. juuri tällaisissa olosuhteissa syntyi
hurrikaani Faith, joka kulkee
kohti Yhdysvaltain itärannikkoa.
Marraskuun 7. päivänä 1984
syntyi aivan erilainen hurrikaani.
Harvardin oikeustieteellisestä valmistunut 25-vuotias
aiheutti myrskyn Etelä-Carolinan senaattipiirissä 14.
Hänen nimensä oli Francis J. Underwood.
Miten voimakas se on iskiessään?
Simulaattorien mukaan jopa neljännen kategorian.
Valtavia tuhoja tusinassa osavaltiossa.
Joidenkin ennusteiden mukaan se palaa merelle.
Se on hyvin epätodennäköistä.
FEMAn tehtävä on valmistautua pahimpaan.
Hätätiimit valmiiksi, ensihoitajat, massaevakuointi.
Olen huolissani rahoituksesta.
Katastrofirahasto on kolmanneksen pienempi
- AmWorksin alettua. - Siellä on yhä kaksi miljardia.
Tähän myrskyyn tarvitsemme neljä kertaa enemmän.
Pyydän puoluejohtajilta rahaston täyttämistä,
mutta summa on liian iso.
Tarvitsemme vähintään 8 miljardia vain perusvalmistautumiseen.
Tällaisella ei sovi pelata uhkapeliä.
Sadat ihmiset voivat kuolla. Ehkä tuhannet.
"Mahdoton on tehty mahdolliseksi.
Se, jota muut eivät uskalla tehdä tai sanovat, ettei sitä voi tehdä.
Kuvitelkaa poika, joka seisoo Charlestonin satamassa.
Kolmen kilometrin päässä viivana horisontissa näkyy Fort Sumter.
Muut pojat sanovat, että sinne on mahdoton uida.
Mutta tämä poika uskoo sen olevan mahdollista.
Muut hämmästyvät hänen riisuessaan kenkänsä ja sukeltaessaan.
He katsovat järkyttyneinä hänen uivan yhä kauemmas.
He kuiskivat toisilleen vakavina: 'Hän hukkuu. Hän ei selviydy.
Hän kääntyy ympäri, kun siitä tulee liian vaikeaa.'"
Herra presidentti.
Istukaa. Jessica tuo virvokkeita.
Henry Mitchell, senaatin uusi enemmistöjohtaja.
Entä Hector Mendoza?
Ei kahta maksettua puhetta voi ilmoittaa tulonlähteeksi.
Silloin ei ole enää kongressissa eikä presidenttiehdokas.
Heitit Ronnien mäelle. Hector piti kovasti maalauksesta.
Ei Ronnie ole poissa, varastossa vain.
Kuten Hectorkin.
Isäni palveli Eisenhoweria. Ajoi jeeppiä Normandiassa.
Oliko isäsi maihinnousussa?
Utah Beachilla. Ja Bastognessa.
Nämäpä ovat oikeat rakkausjuhlat.
Hyvät herrat, hurrikaani. Katastrofirahastoa pitää täydentää.
Puhemies kutsuu tänään koolle hätäkokouksen.
Olemme valmiit antamaan 10 miljardia.
Aioin pyytää vain kahdeksaa.
Jos allekirjoitatte lain, saatte kymmenen.
Mutta katastrofirahaston tai muiden rahastojen varoja
ei enää käytetä työohjelmaanne.
Älä politikoi tätä.
AmWorks ja hurrikaani ovat kaksi eri asiaa.
Anteeksi, herra presidentti,
mutta rohmusitte rahaston poliittisiin tarkoitusperiinne.
Oikaisemme vääryydet.
Ja vaarannatte koko itärannikon.
Se on Valkoisen talon kontolla.
Annamme rahat, jotka otitte rahastosta laittomasti.
Jos ette allekirjoita lakia, meitä ei voida syyttää.
Tulimme apuun.
Ajattelinkin, että yritätte vetää AmWorksin tähän mukaan.
Myönnän menneeni liian pitkälle.
Mutta haluan näyttää jotain.
Pyydän joka päivä kommunikaatiotoimistolta profiilit
kymmenestä AmWorksin edunsaajasta. Ne ovat menestystarinoita.
Tässä on vain osa 40 000 työllistämästämme ihmisestä.
Mutta rahoja ei ollut tarkoitettu siihen.
Ette saa rikkoa säästöpossua
ja pyytää meitä korjaamaan sitä ja täyttämään penneillä.
Yli 50 demokraattia ja republikaania molemmista huoneista
on tukenut julkisesti America Worksia alusta asti.
Vuorovesi on vaihtumassa.
Oma väkenne tukee ohjelmaa.
Missä he sitten ovat? Miksei meille soiteta?
Miksi he kaikki tukevat tätä hätälakia?
Jos hyväksytte lain, käytän veto-oikeutta, muttei tästä
tarvitse tehdä kusikilpailua.
Äänemme riittävät kumoamaan veto-oikeutenne.
Se hyväksytään 10 päivässä avullanne tai ilman.
Pitää vain kysyä, allekirjoitatteko sen ennen hurrikaanin iskua
vai näettekö lain hyväksyttävän tuhansien kuoltua.
Henry...
Istuin Hectorin kanssa lukuisia kertoja tämän pöydän ääressä,
ja pystyimme aina selvittämään erimielisyytemme, neuvottelemaan.
Tämä ei ole enää Hectorin toimisto.
Eikä hänen pöytänsä.
Herrat, eikö kompromissille ole tilaa?
- Ei. - Bob?
Ei, herra presidentti.
Asia leviää maanlaajuiseksi tunnissa.
Seitsemän kuvernööriä itärannikolla.
He vaativat lain allekirjoittamista.
- Kuka vinkkasi? - Matthewsin PR-agentti.
Kääntyykö hän meitä vastaan? Mitä siinä on?
"Presidentti Underwood on kaivanut maata vallanjaon alta
ja antanut itärannikon kohtalon Faith-hurrikaanin käsiin.
Liityn Pohjois-Carolinan, Virginian ja Marylandin kuvernööreihin--"
En halua kuulla enempää.
Yritä soittaa kaikille kuvernööreille 30 minuutissa.
- Kyllä, herra. - Vielä yksi juttu.
AmWorksin tapaustutkimukset. Tämän päivän 10.
- En ehdi juuri nyt. - Katsokaa tätä ensimmäistä.
Freddy on töissä astianpesijänä.
Hän oli ensimmäisiä ilmoittautuneita.
Valmistelenko lausunnon vastaukseksi kuvernööreille?
Herra presidentti?
Ei lausuntoa. Ei vielä.
Selvä on.
- Niin? - Lähetä viesti hallitukselle.
Haluan tapaamisen heti huomisaamuna.
"Toimiessaan puoluepiiskurina
Underwood tunnettiin uhkailun, mahtailun ja pelon käyttämisestä.
Hänen hiljattainen kantansa Venäjää vastaan jatkaa vahvaa diplomatiaa,
jonka ilmaisi hänen YK:n suurlähettilääksi nimeämä vaimonsa.
Vaimo nimettiin, vaikka senaatti äänesti toisin.
Katastrofirahaston käyttö America Worksiin järkytti monia,
mutta se on vain uusin hänen uransa yksipuolisista siirroista.
Vähemmistöjohtaja Bob Birch sanoi: 'Presidentti ilmaisee jatkuvasti
yhteistyökyvyttömyyttä ja vastuutonta huolettomuutta.'"
Oletteko ajatellut allekirjoittaa lain,
jonka kongressi hyväksyi eilen?
Monenko mielestä minun pitäisi allekirjoittaa se?
Varmasti joidenkin teistä.
Ajattelen liian usein, että täällä pelätään suututtaa minut.
Se on minun syytäni.
En hyväksy erimielisyyttä, jos asiat eivät suju haluamallani tavalla.
Pyydän rehellisyyttä. En käytä sitä teitä vastaan.
Monenko mielestä minun pitäisi allekirjoittaa?
Kiitos.
Olette tehneet kovasti töitä AmWorksin eteen.
En halua allekirjoittaa sen kuoliniskua,
ennen kuin olemme käyttäneet kaikki saatavilla olevat varat.
Kaikki ministeriöt laativat ehdotuksen,
mitä tehdä hurrikaanin suhteen.
Jos rahat eivät riitä, allekirjoitan lain.
Sopiiko se kaikille?
Tähdätään ylihuomiseen. Kiitos.
Walmartin työntekijän alkupalkka on köyhyysrajan alapuolella.
Amerikan hallitus tukee Walmartia
noin 7,8 miljardilla dollarilla vuodessa
antamalla ruokakuponkeja joka kymmenennelle työntekijälle.
Mutta tämä on pelottavinta.
15 % ruokakupongeista itse asiassa käytetään Walmartissa.
Walmart saa siis kaivaa kahdesti maan hallituksen rahakirstuja.
Olen yhtä vihainen kuin tekin.
Walmartin johtajat ovat netonneet lähes 300 miljoonaa
verovähennyskelpoista tulospalkkausta kuuden vuoden ajan.
Sen pitää loppua!
Minimipalkkaa on nostettava!
Leikataan korporaatioiden ahneutta säännöstelemällä bonuksia.
On aika tasapainottaa vaaka.
- Voimmeko käydä soittolistan läpi? - Odota hetki.
Seuraavaan tapahtumaan on puoli tuntia.
- Soittiko Doug? - Pitäessäsi puhetta.
- Mitä asia koski? - Hän ei sanonut.
Miten Cedar Rapidsissa sujui?
Hyvin. AFSCME on mukana. Paljon väkeä. Entä siellä?
Sharpilla on huomenna tapahtuma Dubuquessa.
Sinäkin olet siellä.
- Mitä siitä? - Tapaa hänet.
- Yksityisessä paikassa. - Miksi?
Jos ja kun oletamme Underwoodin asettuvan ehdolle,
meidän on oletettava myös Sharpin olevan hänen tiimissään.
Et vastannut kysymykseen.
Cynthia vastustaa varmasti tätä. Hei, Cynthia.
- Hei, Doug. - Vastustaa mitä?
Puhu Sharpille hurrikaanista.
...ne käsitetään keskivertokansalaisten auttamiseksi.
Ketkä ovat lain päävastustajat,
ja mitä he ovat sanoneet?
Valkoinen talo on lain näkyvin vastustaja,
jos presidentti käyttää veto-oikeuttaan, eli--
- Kiitos, Cynthia. - Treenaatko yleensä keskiyöllä?
Lehdistö jättää minut rauhaan vain kun treenaan.
- Miten illan tapahtuma sujui? - Hyvin.
Vedin bingoa puoli tuntia vanhainkodissa.
Sepä hyvä. Jotain erilaista.
Varastatko sen samoin kuin huomioni katastrofirahastolaista?
Teit hyviä huomioita.
Olen samaa mieltä opposition kanssa, jos se on oikeassa.
Mutta kriittisyytesi yllättää. Luulin sinua ja Underwoodia läheisiksi.
Olen eri mieltä liittolaisen kanssa, jos hän on väärässä.
Kun nyt puhumme oikeista teoista, keskeytän kampanjani.
Myrskyn iskiessä
pyydän ihmisiä lahjoittamaan rahaa Punaiselle Ristille.
Lähden itään vapaaehtoiseksi.
Kuulostaa tilaisuuden hyödyntämiseltä, ei keskeyttämiseltä.
Ei. Pyydän lehdistöä jättämään minut rauhaan.
En voi pakottaa heitä, mutta emme anna logistista tukea.
Haluatko, että minäkin keskeytän kampanjani?
Voimme antaa yhteisen ilmoituksen.
Se poistaa politiikan tästä.
Kyyninen puoleni ajattelee, että hyödyt siitä,
jos keskeytän varainkeruuni juuri sen päästyä käyntiin.
En vetoa kyyniseen puoleesi.
Jätän sinut treenaamaan.
Sinulla on nyt lapsia.
- Minulla on mies, jolla on lapsia. - Etkö pidä heitä ominasi?
On jo myöhä, Heather.
Mainitsin asian, sillä lapset pitävät jalkani maassa.
En tiedä, onko sinusta tuntunut tältä mentyäsi naimisiin,
mutta kun ajattelen lapsiani ja hurrikaania...
Entä jos meillä ei olisi rahaa eikä näitä etuoikeuksia?
Entä jos heille sattuisi jotain?
Entä jos he tarvitsisivat apua, jota en voisi antaa?
Se auttaa panemaan asiat tärkeysjärjestykseen.
Tämä kampanja vaikuttaa tarkoituksettomalta.
Se kalpenee heidän hyvinvointinsa rinnalla.
Onko sinusta tuntunut siltä?
Sen jälkeen kun sinusta tuli äiti?
"Osavaltioiden hallitusten konsultointi" on liian kuiva.
Pannaan "läheinen yhteistyö".
- Eikö se ole vilpillistä? - Miten niin?
Nämä kuvernöörit arvostelivat julkisesti presidenttiä.
"Läheinen yhteistyö?"
Arvostelen sinua päivittäin, mutta teemme silti läheistä yhteistyötä.
Minun on vastattava tähän puheluun.
Muuta se ja tuo taas minulle.
- Doug. - Minulla on viesti presidentille.
Mitä nyt?
Kerro, että Jackie ja Dunbar tapasivat Dubuquessa tänään.
Ja kerro, että kuulit sen minulta.
Mistä he puhuivat?
Siitä, että keskeyttävät kampanjansa hurrikaanin iskiessä.
- Mistä tiedät tämän? - Kerro se vain.
Teetkö töitä Jackielle matalalla profiililla?
- En. - Dunbarille?
Huolehdin vain presidentistä.
Anna tiedot hänelle ja kerro, mistä sait ne.
Ilmoittelen, jos kuulen lisää.
HURRIKAANI FAITH LÄHESTYY
"Vesi oli kylmää ja virtaus voimakas.
Jokaisella potkullaan pojan piti taistella hytinää
ja mereltä virtaavaa vuorovettä vastaan.
Katselijat, kuten koulutoverit rannalla,
erottivat hänet juuri ja juuri pienenä pisteenä vedessä
eivätkä uskoneet hänen onnistuvan.
Mutta se ajatus ei edes tullut pojan mieleen.
Hänen lihaksiaan jomotti, ja hänen sydämensä takoi,
mutta vesi ei voittaisi häntä."
Haluan liikuntakeskuksia, kaupungintaloja. Tärkeimpänä kouluja.
Ne ovat avain.
Kaikki koulut Ohiosta itään.
Sano kuvernööreille, että maksamme kiinni olevista päivistä
ja ylityötunneista yli jäävillä varoilla.
Keksimme kyllä keinon lähettää sinne väkeä.
Haluan ne koulut!
Olen sanonut heille, etten halua noita.
Tiedän. Toin ne itse.
Kiitos. Olet kultainen.
- Oletko edistynyt? - En tarpeeksi.
Olitko tänään tosissasi, kun nostit kätesi?
En.
Mutta tiesin, että jos nostaisin, muut uskaltaisivat tehdä sen.
Työstätkö lakia?
Kyllä. Se tuotiin eteeni heti kabinettikokouksen jälkeen.
Ehkä se pitäisi vain allekirjoittaa.
Mitä pidempään odotan, sitä suurempi kohde olen.
Kabinetti tekee kovasti töitä.
Pysy periaatteessasi ja anna heille aikaa.
Sen suunta voi kääntyä, tai se voi hajota.
Hurrikaani Humberto kulki samaa reittiä kuin Faith.
Kaikki luulivat sen tuhoavan seitsemän osavaltiota,
mutta se kääntyikin etelään ja jäi ykköskategorian myrskyksi.
- Miten todennäköistä se on? - Erittäin epätodennäköistä.
Mutta... toivoa on.
Rentoudu hetkiseksi, Francis.
Perutaan YK:n seremonia huomenna.
- Mitä? - Ehkä se antaa väärän viestin.
Ei, se on upea voitto sinulle. Meille.
Mutta juhliminen kriisin keskellä--
Meidän pitää tehdä juuri niin.
Toteutit päätöslauselman.
Se on yksi hyvä sulka hattuumme Valkoiseen taloon muuttomme jälkeen.
En hemmetissä anna hurrikaanin viedä sitä meiltä.
"Kun kongressi kieltäytyi tukemasta rauhanturvatehtävää
Jordanin laaksossa, presidentti sijoitti sinne silti joukkoja
ilmaisten auktoriteettinsa puolustusvoimien komentajana."
"Linnoituksen valleille oli yhä 1,6 kilometriä.
Mutta nyt hän ei voinut palata.
Kääntyminen ei ollut enää vaihtoehto."
"Koko maailman seuratessa häntä hän ei välitä ennakkotapauksista,
perinteistä tai joidenkin mukaan edes laista."
"Miksi hän ylitti sen näkymättömän rajan?
Miksi hän vaaransi henkensä, vaikka onnistuminen oli epätodennäköistä?"
"Kriitikot ovat olleet ankaria. Silti valtaosa ei ole uskaltanut
kutsua Underwoodia nimellä, joka hän todella on: tyranni."
"Mikä ajoi Napoleonin marssimaan kohti Moskovaa?
Tai Hannibalin ylittämään Alpit?"
"Varoitusmerkit ovat nähtävissä. Meidän vastuullamme on huomata ne."
"Mikä sai nuoren Frank Underwoodin uimaan eteenpäin?
Ja mikä esti häntä hukkumasta?"
Mistä Seth kuuli tämän?
- Jackien kommunikaatiojohtajalta. - Tapahtuiko tämä eilen?
- Käsittääkseni. - Miksi kuulen tästä vasta nyt?
- Miksen etukäteen? - Hän yritti salata asian.
Sinun piti vahtia häntä.
Et tiennyt, ja kuulit vasta Sethiltä--
En ole Iowassa. Johdan täällä henkilökuntaanne.
Anteeksi, mitä?
Jackiella ja minulla on henkilökohtainen tausta,
mutta en tiedä hänen liikkeitään.
En puhu ex-tyttöystävästäsi.
Puhun varapresidenttiehdokkaasta.
Jos häneen ei voi luottaa, en voi pakottaa häntä kertomaan asioista.
Suostuttelit minut sopimukseen hänen kanssaan.
Tarvitsimme tietoja, joita hän sai.
Ja nyt hän valehtelee meille.
Puhukaa hänelle, ennen kuin pidämme tätä kriisinä.
En pidä äänensävystäsi.
- Suurentelette asiaa. - Ole varovainen.
Kun olin alaisenne kongressissa, pyysitte minulta rehellisyyttä.
En ollut silloin presidentti.
Pitäisikö pyytää anteeksi ja myöntyä kaikkeen?
Kohtele tätä virkaa kunnioituksella.
Samoin te henkilökuntaanne.
Sait Valkoisessa talossa koskemattoman aseman.
En ole sinulle mitään velkaa.
Kauanko uhkailette minua sillä?
- Kerjäät potkuja. - Ette voisi, ja tiedätte sen.
Ette juuri nyt.
Seth ja minä olemme ainoat sotilaanne.
- Soita Jackielle. - Kyllä, herra presidentti.
Kongressiedustaja Sharp soittaa.
Vastaan täällä.
Me kiillotamme toki kenkänne.
Teen sen mielelläni itse. Kiitos.
Tietenkin.
- Kongressiedustaja. - Anteeksi, jos pureskelen.
Syön ensi kertaa koko päivänä. Tapahtumia toisensa jälkeen.
Yllättävää, että sinulla on ruokahalua tavattuasi Dunbarin.
Hänen väkensä pyysi sitä. Suostuin.
Päätin katsoa ensin, mitä hän halusi.
Keskeytättekö kampanjanne? Oletan sinun kieltäytyneen.
Suostuin.
Tiedät, että hän hyödyntää sinua estääkseen varainkeruusi.
Vaikka se olisikin totta, politiikka koituu hyödykseni.
On epähienoa kampanjoida näin suuren katastrofin aikana.
Se voisi kostautua.
Emme tiedä, tuleeko siitä katastrofi.
Meteorologit voivat olla väärässä, mutta eivät maan kaikki meteorologit.
Vaikka se olisikin totta,
sinun pitäisi syyttää häntä sympatian keräämisestä hurrikaanilla.
Puhuin henkilökuntani kanssa.
Tämä ei ole vain sinun kampanjasi, Jackie, vaan meidän.
Voinko antaa neuvon? Allekirjoita se laki.
Jos et tee sitä ja hurrikaani iskee, meillä ei ole kampanjaa.
Syö päivällisesi.
Hei, kaikki. Laskekaa astianne hetkeksi. Haluan puhua kanssanne.
Juttu on näin. Palkkasin teidät kolme America Worksin kautta.
Vaikka tarvitsemme apua,
minulla ei ole siihen varaa, jos ohjelma loppuu.
Voin ehkä pitää kaksi, jos jaatte työvuorot,
mutta en kaikkia kolmea.
"Myrsky on muhinut, ei viikkojen, vaan vuosikymmenien ajan.
Sen nimi ei ole Faith, vaan Francis.
Koko kansa on hänen tiellään, ja jos emme huomioi varoitusmerkkejä,
- saamme syyttää vain itseämme. - ...saamme syyttää vain itseämme.
Ei tämä ole artikkeli. Se on mielipide.
Tiedän.
Lehtemme ei voi ottaa tällaista kantaa.
- Liian spekuloivaa. - Julkaiskaa se kolumnina.
Jos teen sen, hyppäät toiselle puolelle.
Emme voi pitää sinua.
Korvatkaa minut.
Haluan kolumnin. On aika.
Sinusta on tulossa toimituspäällikkö.
Heität sen ulos ikkunasta ryhtyessäsi kolumnistiksi.
En halua editoida muiden sanoja. Haluan julkaista omiani.
Enkä vain uutisia. Haluan tuoda ajatukseni julki.
Telegraph antaa sinun tehdä mitä haluat.
Mutta sinun pitää raportoida presidentistä.
- Olet siinä muita parempi. - Puolueellisuuteni näkyy.
Sinun ei pitäisi pitää minua toimittajana.
Kuule. Saamme tämän toimimaan analyyttisena artikkelina.
Vähennä spekulaatiota, pysy faktoissa ja lainauksissa--
- Spekulaatio on jutun avain. - Hyvä on.
Mutta anna minulle jotain toiselta puolelta tasapainoksi.
Tiedät, etteivät he kommentoi.
Vaikka lähteeltä, joka vain sivuaa hallintoa.
Jos teet sen, julkaisemme tämän ja pidämme sinut toimittajana.
Tiedän, keneltä kysyn.
"Jos vesi olisi ollut lämpimämpää ja virtaus suotuisampi,
hän olisi saattanut selvitä.
Nyt hän pääsi vain puoliväliin. Sitten hänen käsivartensa väsyivät
ja tunnottomuus valtasi hänet. Rannikkovartiosto
nosti hänet vedestä, vaikka hän vastusteli.
Oliko hän vastuuton? Hölmö?
Mahdollisesti.
Mutta yhtä asiaa ei käy kieltäminen.
Muut pitivät tehtävää mahdottomana, mutta hän kieltäytyi uskomasta niin.
Vesi todisti hänen olleen väärässä. Hän ei päässyt vastarannalle.
Mutta silti hän yritti.
Ja se on kaikkein tärkeintä."
Se on vasta esipuhe.
Et mainitse America Worksia lainkaan.
Tarkoituksella.
Siitähän kirjassa on kyse.
Ettekö pidä siitä?
Pidän, mutta mietin vain...
Ehkä en... ymmärrä, mihin pyrit.
Kukaan ei välitä ideasta.
He saattavat välittää miehestä, jolla on idea.
Minä välitän vain siitä miehestä.
Kirjasta tulee tällainen. Lyhyitä kuvauksia.
Pienten tarinoiden kokoelma.
Mainitsetko AmWorksia missään?
En.
En kertaakaan.
No...
Halusin siitä erilaisen, mutta tuntuu siltä, että--
Siitä voi tulla parasta, mitä olen kirjoittanut vuosiin.
Siitä voi tulla myös täyttä paskaa.
Mutta jos en tunnista eroa, se on yleensä hyvä merkki.
En halua vain eksyä sivuun suuremmasta tavoitteesta.
En osaa kirjoittaa sitä toisin.
Jos haluatte jotain erilaista, nyt on aika etsiä uusi kirjailija.
Ei. Haluan, että teet sen.
Vaikkakaan en tiedä...
En tiedä lainkaan, onko kirja edes relevantti, jos päädyn...
...allekirjoittamaan lain.
Aiotteko tehdä sen?
En vielä tiedä.
Jos allekirjoitan, maksan sinulle tietenkin kirjan kirjoittamisesta.
En tee tätä rahasta.
Mitä mieltä sinä olet?
- Pitäisikö minun allekirjoittaa? - Oma nahkani on pelissä.
Itsekäs puoleni sanoo, että ei.
Mutta...
rehellisesti?
Mikään kirja ei ole ihmishenkien arvoinen.
Tässä ei ole kyse vain kirjasta.
Vaan ihmisten työllistämisestä.
Ihmiset eivät voi tehdä töitä kuolleina.
Olen luonnollisesti hyvin kiireinen
hurrikaanin takia jonkin aikaa.
Anna minun miettiä...
Älä kuseta häntä.
- Anteeksi? - Kirjallasi.
En aiokaan.
- Se juttu hölmöydestä. - Salakuuntelitko?
- Hän ei ole hölmö. - En sanonutkaan niin.
En ottaisi luotia hölmön miehen puolesta.
Mennään. Autosi odottaa.
Huomenna kongressiedustaja Sharp ja minä keskeytämme kampanjamme.
Matkustamme alueille, joilla hurrikaani Faith on tehnyt tuhoja.
Osallistumme kampanjahenkilökuntiemme kanssa vapaaehtoistyöhön
parhaimmalla mahdollisella tavalla.
Keskeytämme myös lahjoitukset
ja pyydämme tukijoitamme lahjoittamaan Punaiselle Ristille
ja muille apujärjestöille.
Vaikeina aikoina on tärkeä unohtaa politiikka
ja toimia maan parhaaksi.
Jatkamme kampanjoitamme
myrskyn laannuttua, kun itärannikon väestö on turvassa.
Freddy.
Presidentti haluaa tavata teidät, herra Hayes.
Työvuoroa on kaksi tuntia jäljellä.
Kaikki on hyvin, Freddy. Voit mennä.
Saanko tuoda lapsenlapseni?
Päiväkoti on kiinni myrskyn takia.
Tietenkin. Auto odottaa teitä.
Tule, DeShawn.
Mennään tapaamaan presidenttiä.
Freddy.
- Hyvä nähdä sinua. - Kiitos, että tulit.
Tämä on varmasti DeShawn. Miten menee, nuori mies?
Tiukka kädenpuristus.
Haluatko istua työpöydän takana?
Mene vain.
Minäkin teen joskus noin.
Se voi olla jonain päivänä sinun työpöytäsi.
Haluaisitko olla presidentti?
Joo.
Päästäksesi presidentiksi sinun on saatava hyviä arvosanoja.
Toit läksyjä mukanasi.
Tuolla on toinen toimisto.
Ehkä haluat tehdä läksysi siellä.
Meillä on myös PlayStation, jos haluat pelata.
- Mitä pelejä teillä on? - Monenlaisia.
Meechum näyttää sinulle.
Mitä saisi olla? Kahvia, limonadia, olutta?
- Ei mitään, kiitos. - Ole hyvä ja istu.
- Rekisteröidyit America Worksiin. - Niin.
Minulla on 40 000 sinunlaistasi tapaustutkimusta.
Pöydälläni on myös laki, joka lopettaa niiden 40 000:n rahoituksen.
Niin. Olen seurannut uutisia.
Allekirjoitan lain.
Myrsky uhkaa liian monia henkiä.
Kuulostaa oikealta teolta.
Freddy, ansaitsit työn, ja kongressi vie sen sinulta.
Puhuin toiminnanjohtajallemme,
ja jos haluat, saat täältä töitä.
- Se ei ole hyväntekeväisyyttä-- - Paljonko palkka on?
En tiedä tarkkaa summaa,
mutta noin kolme tonnia kuussa.
- Se ei ole paljon-- - Terveydenhuolto?
Tietenkin. Se sisältyy työhön.
- DeShawnille myös? - Aivan. Kaikille huollettaville.
- Mikä työ se on? - Keittiössä.
Autat valmistelemaan ruokaa kokeille.
Kunhan se on enemmän kuin 2 800 kuussa.
Tarvitsen sen verran vuokraan ja DeShawnin tarpeisiin.
Lähetän sinut heti pääkokin puheille.
Mietin vain, voitko tarjota mitään muuta?
- Keittiön lisäksi. - Oletin vain--
Olen tehnyt töitä keittiöissä koko ikäni.
Omistin ravintolan, muttei se tarkoita, että nautin työstä.
Mitä haluaisit tehdä?
Tuolla on puutarhanhoitajia.
He leikkasivat oksia hurrikaanin varalta ajaessamme tänne.
Tekisitkö mieluummin sitä?
Olen aina halunnut tehdä ulkotöitä.
Se järjestyy varmasti.
Haluan isona presidentiksi.
- Ei niin tapahdu. - Mutta hän sanoi, että voisin.
Kuuntele. Hän valehteli sinulle.
Totuus on, että sinusta ei tule koskaan presidenttiä.
Sama juttu kuin ne koripallotähdet julisteissasi.
He sanovat, että pystyt mihin vain ja voit olla supertähti.
Mutta he syntyivät kolmemetrisiksi, ja jos eivät olisi syntyneet,
kerro, mitä heillä olisi.
Ei mitään.
Puolet ei osaa edes lukea.
Tämä ei ole meidän paikkamme.
On hyvä olla unelmia, kunhan ne eivät ole fantasioita.
Jos annat uskotella itsellesi moista paskaa, oma syysi.
- Ymmärrätkö? - Ymmärrän, vaari.
Vien sen heti kongressiin.
- Lupa julkistukseen? - Kyllä.
En muista antaneeni sinulle puhelinnumeroani.
Et antanutkaan, vaan julkaisijasi. Hän haluaa, että kirjoitan kirjan.
Olen yllättynyt, ettet ole jo kirjoittanut.
Sinun kirjasi myisi 10 kertaa minun kirjaani paremmin.
Ei yhtä hyvin kuin Skorpioni.
Muut kirjani jäävät sen varjoon.
Luin sen yliopistossa.
Muuttiko se elämäsi?
Kuulet tuota kaiket päivät.
Paitsi jos minua ei tunnisteta kadulla, eikä yleensä tunnisteta.
Yleensä signeeraustilaisuuksissa. En suosittele niitä.
En pyytänyt sinua puhumaan kirjastani.
- Etkö? - Vaan sinun kirjastasi.
Työstän artikkelia, jota ei paineta,
ellen saa kommenttia Valkoisesta talosta.
En kuulu Valkoiseen taloon.
Ei sen tarvitse olla kommentti, vaan jotain, jonka voin muotoilla.
"Läheisen lähteen mukaan..."
- Se voi olla epävirallista. - En kommentoi kirjaa.
Pääset käsiksi muilta salattuihin tietoihin.
Ja syystä. Hän tietää, etten puhu. En etenkään sinulle.
Voinko tarjota sinulle juotavaa?
Juottamiseni känniin ei auta.
Tulit tapaamaan minua. Olen sinulle yhden velkaa.
Voinko minä tarjota sinulle?
Juodaan muutamat.
Muutamat.
Se sopii.
Olen pahoillani. Tiedän, että tämä on vaikeaa.
En voinut sille mitään. En hallitse säätä.
Mutta kuitenkin.
Minua turhauttaa eniten se, että mieliala alkoi kääntyä.
Aloin saada tukea kongressilta. Vielä pari kuukautta,
ja puoluejohtajiston olisi ollut pakko tukea America Worksia.
Jos tämä lohduttaa, Cathy soitti.
Venäläiset suostuvat lähettämään joukkoja.
Rauhanturvatehtäväänkö?
He eivät halua jäädä sivuun.
Ei jujua, ei ehtoja?
Ei mitään. YK painostaa heitä liikaa.
Eristäminen toimi.
He lähettävät 300 sotilasta.
Uskomatonta.
- Teimme sen. - Emme me. Sinä teit sen.
- Tuletko päivälliselle? - Menen nukkumaan.
Näin aikaisinko?
Valvon kolme päivää putkeen hurrikaanin iskiessä.
Minun on nukuttava varastoon.
Hyvä ajatus. Jätän sinut rauhaan.
Pyydä palvelijaa herättämään minut, kun se iskee rannikolle.
Francis.
Francis?
Mihin se iski?
- Se ei iskenyt. - Mitä?
Hurrikaani kääntyi.
Se on matkalla itään. Se saattaa osua Bermudalle.
Mutta se hajoaa nopeasti nyt päästyään kylmempään ilmaan.
Väistimme luodin, herra presidentti.
Sain tuskin puolet tarvittavista rahoista kokoon.
Miten perumme lain?
Se on viety kongressiin. Tiedote on annettu.
Voin varmasti mitätöidä allekirjoitukseni jotenkin.
Tarkistin asian.
Siitä on tullut virallinen laki, ja rahat on jo määrätty.
FEMA auttaa tuhansia evakuoituja palaamaan koteihinsa.
Georgiassa on vähän sateista johtuneita tulvia,
mutta loput itärannikosta on kunnossa,
vaikka kaikki odottivat vuosisadan hurrikaania.
Faithin suurin uhri ei ollut materiaalinen,
vaan presidentti Underwoodin keskustelua herättänyt America Works,
jonka rahoituksen kongressi perui vapauttaakseen varoja
myrskyn aiheuttamiin tuhoihin.
Presidentti allekirjoitti hätälakiehdotuksen
kohdattuaan valtavaa painetta molemmilta puolueilta ja medialta.
Olet siis työtön.
Luultavasti. Ei tämä ole ensimmäinen kerta.
Jos sinusta tuntuu paremmalta, juttuani ei varmasti julkaista.
Miksi? Koska en kommentoinut?
Ei, vaan hurrikaanimetaforan takia.
Sen purjeet eivät pullistu ilman hurrikaania.
No...
ainakin sait munaa.
Jep. Hyvin runollista.
Niin. Olen kirjailija.
Joo.
- Mitä nyt? - Minun pitää mennä.
Haluatko päästä minusta eroon?
En. Presidentti soittaa.
Tarvitsen paitani takaisin.
Jos annatte potkut, ei olisi tarvinnut kutsua.
- Mutta kiitos huomaavaisuudesta. - Et saa potkuja.
Kirja on tärkeämpi kuin koskaan.
Mutta America Works on lopussa.
On vain yksi keino saada se taas polulle.
Julkistan ehdokkuuteni vuoden 2016 vaaleihin.
- Vau. - Se ei ollut aiemmin mahdollista.
Minulla ei ollut varoja eikä puoluejohtajien tukea.
Nyt olen todistanut, mihin AmWorksista on,
joten saan rahoituksen ja tuen.
Ääni Frank Underwoodille on ääni America Worksille.
- Olit oikeassa. - Miten niin?
Tule tänne. Katso ulos ikkunasta.
- Näetkö tuon työntekijän? - Joo.
- Hän on Freddy Hayes. - Grilliravintolasta?
- Hän on nyt puutarhuri. - Olette antelias.
En. Se on työtäni.
Kirjoitit, että en suostu pitämään mahdotonta mahdottomana.
Freddy on yksi työ.
Minulla on 10 miljoonaa muuta.
Se on minun tarinani, ja siksi olit oikeassa.
Haluatko palata töihin?
Kiinni veti.
Nytkö? Minulla ei ole lehtiötäni.
Kynä, jolla allekirjoitin lain.
Hyvä on. Tehdään tämä.
En yrittänyt uida Fort Sumteriin.
Thomas luultavasti tietää sen, mutta kirjoitti sen silti,
sillä hän ymmärtää suuremman totuuden:
mielikuvitus on oma rohkeuden muotonsa.
Puhutaan lisää siitä uintiretkestä.
Olin näin vähällä hukkua.